**J A V N I N A T J E Č A J**

**(ZO/EnU-1/2023)**

**ZA SUFINANCIRANJE PROJEKATA U PODRUČJU ZO I ENU**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
|  | U UzP javnog natječaja Fonda za sufinanciranje projekata u području zaštite okoliš i energetske učinkovitosti organizacija civilnog društva (udruga) stoji da stranice dostavljene dokumentacije moraju biti brojčano označene (počevši od prve stranice prijave uključujući redom sve stranice i obrasce pa do zadnje stranice prijave). Znači li to da sva dokumentacija/obrasci trebaju biti objedinjeni u jedan dokument? | Stranice dostavljene dokumentacije OBAVEZNO moraju biti brojčano označene (*počevši od prve stranice prijave uključujući redom sve stranice i obrasce pa do zadnje stranice prijave*) vlastoručno potpisane od strane ovlaštene osobe podnositelja prijave i voditelja projekta i ovjerene službenim pečatom organizacije (udruge) (ako je primjenjivo) - to znači da sva dokumentacija/obrasci trebaju biti objedinjeni kao jedna prijava. |
| 1.
 | Je li prihvatljivo čišćenje dna rijeka, jezera i/ili izvora?Ili baš samo i isključivo morskog dna?Ušća? Estauariji? | Prihvatljivo je isključivo čišćenje morskog dna. |
|  | Kako se u troškovniku označava koji je trošak prijavitelja, a koji partnera? | Nakon što završi cijeli proces ocjenjivanja prijava, bude objavljena Odluka o odabiru te se sklopi Ugovor između Fonda i Udruge koja je ostvarila pravo na sufinanciranje, na mail naveden u Prijavnom obrascu šaljemo između ostalog Obrazac financijskog izvještaja koji Udruga ispunjava i šalje prilikom podnošenja Zahtjeva za isplatom. U tom obrascu će biti potrebno označiti koji troškovi se odnose na Partnera a koji na Udrugu – nositelja projekta. Troškovi partnera prihvaćat će se najviše do 50% opravdanih troškova ukupne vrijednosti projekta. |
|  | Imamo ideju za projekt sprečavanja nastanka otpada I ponovne upotrebe no ne radi se ni o namještaju ni o tekstilu ni o robi široke potrošnje. Osnovna grana gospodarstva na našem otoku u zadnjih 100tinjak godina je planska, održiva sječa šume. Otpad koji time nastaje su grane koje se ostavljaju na suhozidima I time učestvuju u urušavanju naše kulturne baštine no još gora stvar je što tog suhog granja ima po cijelom otoku I predstavlja enormnu opasnost u slučaju požara. Htjeli bi ovim natječajem pribaviti stroj kojim bi te grane usitnili I pretvorili u sječku odnosno gorivo za grijanje našeg doma za starije koji se upravo dovršava.  Dakle efikasno bi smo spriječili nastanak otpada i upotrijebili ga u korisne svrhe ali nit to spada u tri navedene kategorije niti je moguće kao rezultat dobiti 2 održane radionice.Molim za savjet možemo li s našim prijedlogom projekta konkurirati na ovom natječaju ili ipak ne ispunjavamo uvjete. | Vrste proizvoda pogodne za ponovnu uporabu sukladno točki 1.1.1 Uputa za prijavitelje koje mogu biti predmet ovog Natječaja su:• Tekstil (odjeća i obuća, tekstil za kućanstva (tepisi, zavjese, posteljina, ručnici)),• Namještaj (ormari, kreveti, stolovi, stolice i sl.),• Roba široke potrošnje (kuhinjsko posuđe i pribor, knjige, igračke, bicikli, kolica i sl.).Sukladno navedenom, ponovna uporaba granja nije predmet ovog Javnog natječaja.  |
|  | U sklopu Javnog natječaja je moguće prijaviti Organiziranje ekoloških akcija speleoloških objekata. Može li "obična" udruga biti nositelj projekta, a da kroz provedbu projekta izvođač same akcije čišćenja bude speleološko udruženje koje ima sve dozvole Ministarstva za navedenu aktivnost?Objašnjenje upita:Na otoku Visu postoji mnogo speleoloških objekata (naglasak na jame) onečišćenih različitim otpadom što izrazito nepovoljno djeluje na vodne resurse otoka Visa (Vis ima vlastite zalihe pitke vode zahvaljujući specifičnoj geologiji i nije spojen vodovodnim cijevima s kopnom). Na otoku Visu ne postoji speleološka udruga već je udruga Geopark Viški arhipelag prošle godine, nakon uspješno provedenog projekta akcije čišćenja dvaju speleo objekata (druge aktivnosti su uključivale predavanja o važnosti speleoloških objekata s naglaskom na kršku vodu, prezentiranje rezultata istraživanja na UNESCO konferenciji i sl.), potakla interes za osnivanje speleo odsjeka pri Planinarskom društvu. Sedmero ljudi školovalo se kao speleološki pripravnici, ali sam odsjek neće biti osnovan do roka za prijavu obzirom na administrativne zahtjeve i vrijeme potrebno za osnivanje Odsjeka. Obzirom na izraziti interes lokalnog stanovništva za sanaciju speleoloških objekata u vidu uklanjanja otpada i zaista velike opasnosti od zagađenja najvažnijeg resursa otoka Visa, udruga Geopark Viški arhipelag je spremna prijaviti projekt kao nositelj te angažirati speleološku udrugu za provedbu jedne od aktivnosti projekta - direktno uklanjanje otpada iz speleoloških objekata. | Prihvatljivim prijaviteljem smatra se organizacija civilnoga društva koja udovoljava općim uvjetima navedenima u točki 2.1 Uputa za prijavitelje. Kada se Udruga prijavljuje za aktivnost 1.1.3 Organiziranje ekoloških akcija čišćenja speleoloških objekata, prihvatljivim prijaviteljem smatra se organizacija civilnoga društva koja između ostalog udovoljava sljedećem općem uvjetu:speleološka udruga upisana u Registar udruga Republike Hrvatske prema Zakonu o udrugama (NN, 74/2014, 70/2017, 98/19 i 151/22), koje su statutom ili drugim temeljnim aktom opredijeljeni za speleološku djelatnost te imaju odgovarajuće Godišnje dopuštenje za provođenje istraživanja i obavljanje radnji u speleološkim objektima izdano od nadležnog Ministarstva gospodarstva i održivog razvoja.Sukladno tome, udruga koja ne ispunjava uvjete navedene u točki 2.1 Uputa za prijavitelje nije prihvatljiv prijavitelj. |
|  | Imam dva pitanja vezanih za prijavu na natječaj za sufinanciranje projekata u području zaštite okoliša i energetske učinkovitosti organizacija civilnog društva.1. Zanima me ako je udruga iz Zagreba, a aktivnosti se odrađuju u partnerskoj školi koja je na području pod specijalnom državnom skrbi da li je onda dobiveni iznos 80% sredstava ili je bitno od kuda je i prijavitelj aktivnosti?2. Pod aktivnošću 1.1.1 Aktivnosti ponovne uporabe da li je prihvatljivo prijaviti radionice i radne materijale za djecu kroz koje im se objašnjava kako mogu ponovno upotrebljavati i prenamijeniti raznu robu široke potrošnje?  | 1. Ukoliko se projekt provodi na području posebne državne skrbi (i/ili ako se Korisnik nalazi na području posebne državne skrbi Republike Hrvatske) sufinanciranje Fonda je 80%.2. Pod aktivnošću 1.1.1 Aktivnosti ponovne uporabe prihvatljivo je prijaviti radionice i radne materijale za djecu kroz koje im se objašnjava kako mogu ponovno upotrebljavati i prenamijeniti raznu robu široke potrošnje. |
|  | Molim Vas tumačenje za visinu udjela sufinanciranja za Grad Pakrac, koji se kao jedinica lokalne samouprave nalazi u drugoj skupini područja posebne državne skrbi, a ujedno i na brdsko-planinskom području, koji se udio sufinanciranja odnosi na Grad Pakrac - 80% za područje posebne državne skrbi ili 60% za brdsko-planinska područja? | U takvim slučajevima sufinanciranje Fonda je 80% (gleda se veći postotak sufinanciranja). |
|  | Sukladno odredbi 2.1. Upute za prijavitelje  Javnog natječaja za sufinanciranje projekata u području zaštite okoliša i energetske učinkovitosti organizacija civilnog društva (udruga), prihvatljivi ponuditelj je organizacija civilnog društva koja je pored ostaloga uskladila svoj statut sa odredbama Zakona o udrugama (NN 74/14, 70,17, 98/19 i 151/22) ili je podnijela prijavu za usklađivanjem statuta nadležnom uredu.Naša Udruga je Statut uskladila sa odredbama Zakona o udrugama (NN 74/14, 70/17, 98/19), kao što je vidljivo u izvodu iz Registra udruga koji dostavljamo u prilogu.S obzirom da u izvodu iz Registra udruga nije vidljivo da je Statut usklađen i sa odredbama dopune Zakona o udrugama (NN 151/22), telefonskim putem obratili smo se Uredu za udruge Vlade RH i dobili informaciju kako je naša udruga već usklađena sa odredbama Zakona o udrugama (NN 74/14, 70/17, 98/19), da stoga nova usklađenja nisu potrebna te se smatra da je Statut usklađen sa Zakonom o udrugama.Istaknuto je da su usklađenja potrebna za udruge osnovane prije 2014. koje još nisu uskladile Statut sa Zakonom.Ljubazno molimo potvrdu da li je naša udruga prihvatljiv prijavitelj za ovaj javni natječaj ako je u rubrici izvoda iz Registra - Statut usklađen sa Zakonom o udrugama naznačeno DA, ali bez navedene dopune Zakona o udrugama (NN 151/22). | O prihvatljivosti konkretnog prijavitelja koji je podnio prijavu na javni natječaj ovlašteno je odlučivati povjerenstvo za administrativnu provjeru. |
|  | Naša udruga prijavila bi se na Javni natječaj za sufinanciranje projekta u području zaštite okoliša- za udruge.Partner u projektu će nam biti Općina Šolta koja bi, kao partner, sufinancirala 40 posto vrijednosti projekta ( mi kao 2. Skupina otoka imamo pravo na 60 posto).Moja pitanja su:Je li takav način prihvatljiv?Tko onda ispunjava obrazac o osiguranim sredstvima- udruga ili Općina Šolta? | Troškovi partnera prihvaćat će se najviše do 50% opravdanih troškova ukupne vrijednosti projekta. Sukladno tome prihvatljivo je da Partner na projektu sufinancira 40% ukupne vrijednosti projekta.Izjavu o osiguranju vlastitog udjela udruge u troškovima projekta ovjerava i potpisuje osoba ovlaštena za zastupanje podnositelja prijave projekta. |
|  | U uputama za prijavitelje stoji: *"Stranice dostavljene dokumentacije OBAVEZNO moraju biti brojčano označene (počevši od prve stranice prijave uključujući redom sve stranice i obrasce pa do zadnje stranice prijave) vlastoručno potpisane od strane ovlaštene osobe podnositelja prijave i voditelja projekta i ovjerene službenim pečatom organizacije (udruge) (ako je primjenjivo)."*Znači li to da svaka stranica prijave mora biti ovjerena potpisom ovlaštene osobe i voditelja projekta, ili samo tamo gdje su obrascima predviđeni potpisi? | To znači da svaka stranica prijave mora biti vlastoručno potpisana od strane ovlaštene osobe podnositelja prijave i voditelja projekta i ovjerene službenim pečatom organizacije (udruge) (ako je primjenjivo), kao i brojčano označena (počevši od prve stranice prijave uključujući redom sve stranice i obrasce pa do zadnje stranice prijave). |
|  | U pripremi smo prijave na predmetni Javni natječaj pa molimo odgovor na sljedeće pitanja:* Moraju li svi partneri potpisati isti formular Izjave o partnerstvu ili svaki partner može potpisati svoj formular Izjave
* Mora li Izjava/e o partnerstvu biti u izvorniku (s originalnim potpisom i ovjerom) ili partner može Izjavu potpisati i ovjeriti te nam poslati skenirani dokument)
* Ukoliko je dostavljena skenirana Izjava o partnerstvu smatra li se ona izvornikom kako stoji u uputama za prijavitelje
 | Izjave o partnerstvu mogu biti ispunjene na način da za svakog partnera bude pojedinačna Izjava ili jedna na kojoj su navedeni svi partneri, oba načina su prihvatljiva.Izjavu o partnerstvu ako udruga prijavljuje projekt u partnerstvu s drugim udrugama, ustanovama ili neprofitnim organizacijama mora biti na propisanom obrascu, u izvorniku, potpisana i ovjerena od strane ovlaštene osobe podnositelja prijave projekta i partnera na projektu. Skenirana Izjava ne smatra se izvornikom. |
|  | Prijavljujemo se na Javni natječaj za sufinanciranje projekata u području zaštite okoliša i energetske učinkovitosti organizacija civilnog društva (udruga) (JN ZO/ENU-1/2023). U uputama za prijavitelje koje smo skinuli s Vaše internetske stranice pod točkom 3.1. Sadržaj prijave – Prijava na Natječaj  mora sadržavati obveznu dokumentaciju ( 1 primjerak) u tiskanom obliku, i to: * 6. Izjava o osiguranju vlastitog udjela udruge u troškovima projekta, ovjerena i potpisana od strane ovlaštene osobe za zastupanje podnositelja prijave projekta (u izvorniku).

Taj obrazac izjave ne možemo pronaći na Vašoj stranici, pa Vas ljubazno molimo za pomoć. Da li taj obrazac Izjave pišemo sami ili? | Ne postoji obrazac Izjave o osiguranu vlastitog udjela udruge već Vi sami kreirate Izjavu. |
|  | Ljubazno molim informaciju u vezi aktivnosti 1.1.6. Promicanje načela ekološkog upravljanja i važnosti eko-oznaka - je li potrebno da je udruga nositelj projekta ujedno i posjednik EMAS certifikata. | Nije uvjet da je udruga nositelj projekta ujedno i posjednik EMAS certifikata. |
|  | Sukladno Uputama za prijavitelje i Javnim natječajem za sufinanciranje projekta u području zaštite okoliša i energetske učinkovitosti organizacija civilnog društva (udruga), molimo odgovor:Kroz kompletnu dokumentaciju navodi se: *"vlastoručno potpisane od strane ovlaštene osobe podnositelja prijave i voditelja projekta"*. U našem slučaju, i predsjednica i dopredsjednica  su osobe ovlaštene za samostalno zastupanje udruge. Jedna će biti i voditeljica projekta. Je li prihvatljivo da ista potpisuje obrasce za obje funkcije na prijavama projekata u ovom slučaju? | Obrasce potpisuju osobe koje su navedene kao ovlaštena osoba podnositelja prijave i voditelj projekta, odnosno ako ista osoba bude navedena u obrascima kao ovlaštena i voditelj projekta može se potpisati za obje funkcije. |
| 15. | Može li vlastito sufinanciranje svog dijela projekta biti rad zaposlenika prijavitelja/partnera u određenom postotku radnog vremena? | Sredstvima ovog Natječaja mogu se sufinancirati samo stvarni i opravdani troškovi, nastali provođenjem projekta u naznačenom vremenskom razdoblju. Opravdani troškovi projekta sukladno ovom Natječaju su troškovi nastali nakon dana objave Natječaja u „Narodnim novinama“ i na mrežnoj stranici Fonda, a prema ***Obrascu proračuna*** projekta koji je sastavni dio obvezne natječajne dokumentacije.Dakle, rad zaposlenika na projektu spada u opravdane troškove koji ne mogu iznositi više od 30 % ukupno prihvatljivih troškova, i kao takvi moraju se prikazati u Obrascu proračuna projekta. |